અમદાવાદ: વિદેશી શેરબજારમાં જોવા મળેલી સકારાત્મક ચાલની અસરથી તથા ચોમાસુ સત્રમાં જીએસટી બિલ પસાર થવાની વધતી જતી સંભાવનાઓ પાછળ સેન્સેક્સે ૨૮ હજારની સપાટી ક્રોસ કરી છે. આજે શરૂઆતે સેન્સેક્સ ૮૦.૯૬ પોઇન્ટના સુધારે ૨૮,૦૨૩.૦૭ પોઇન્ટની સપાટીએ, જ્યારે એનએસઇ નિફ્ટી ૨૦.૯૦ પોઇન્ટની સપાટીએ ૮૫૮૫.૯૦ પોઇન્ટની સપાટીએ ટ્રેડિંગમાં જોવાઇ હતી. કન્ઝ્યુમર ડ્યુરેબલ્સ, ફાર્મા સેક્ટરના શેરમાં ભારે લેવાલી જોવાઇ હતી. ઓટોમોબાઇલ અને બેન્ક શેરમાં પણ પોઝિટિવ ટ્રેન્ડ જોવાયો હતો. જોકે શરૂઆતે જોવાયેલો સુધારો ધોવાઇ ગયો હતો અને બજાર નેગેટિવ ટ્રેડિંગમાં હતું.